Document ID: 32009R1292

KOMMISSIONENS FORORDNING (EU) Nr. 1292/2009
af 21. december 2009
om fravigelse af forordning (EF) nr. 675/2009, (EF) nr. 676/2009 og (EF) nr. 677/2009 om åbning af licitationer over nedsættelsen af importtolden for sorghum til Spanien, nedsættelsen af importtolden for majs til Spanien og nedsættelsen af importtolden for majs til Portugal fra tredjelande, for så vidt angår licitationernes slutdato
EUROPA-KOMMISSIONEN HAR -
under henvisning til traktaten om Den Europæiske Union og traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, sammenholdt med artikel 4, og
ud fra følgende betragtninger:
(1)
Kommissionens forordning (EF) nr. 675/2009 (2), (EF) nr. 676/2009 (3) og (EF) nr. 677/2009 (4) har åbnet licitationer over nedsættelsen af importtolden i henhold til artikel 136 i forordning (EF) nr. 1234/2007 for henholdsvis sorghum, der importeres til Spanien, majs, der importeres til Spanien, og majs, der importeres til Portugal.
(2)
Mellem licitationernes åbningsdato og den 17. november 2009 omfatter den til Spanien indførte majsmængde, der kan bogføres under kontingentet til nedsat importtold efter fraregning af mængderne af kornsubstitutionsprodukter, jf. artikel 2, stk. 1, i Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (5), blot 13 % af kontingentet. Den til Spanien indførte mængde sorghum, der kan bogføres under kontingentet til nedsat importtold, er ubetydelig. Den til Portugal indførte majsmængde, der kan bogføres under kontingentet til nedsat importtold, omfatter blot 13 % af kontingentet. På baggrund af markedsvilkårene i Spanien og Portugal vil åbningen af licitationerne indtil den 17. december 2009 ikke muliggøre import af tilstrækkelige mængder til at dække kontingenterne.
(3)
Derfor bør licitationerne over nedsættelsen af importtolden for majs og sorghum i Spanien og for majs i Portugal forlænges indtil sidst i maj 2010, således at importkontingenterne kan udnyttes fuldt ud.
(4)
Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist -
VEDTAGET DENNE FORORDNING:
Artikel 1
Uanset artikel 2 i forordning (EF) nr. 675/2009, artikel 2 i forordning (EF) nr. 676/2009 og artikel 2 i forordning (EF) nr. 677/2009 er licitationerne åbne indtil den 27. maj 2010.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den udløber den 28. maj 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 2009.

Labels: 17
5
3
18
15